El Mercat Municipal L’Almara sorteja tres lots de productes entre els seus clients
2025-07-24

Els comerciants del Mercat Municipal L’Almara han anunciat que sortejaran tres lots de productes entre tots aquells clients que realitzen les seues compres allí, fins al pròxim 31 de juliol. El sorteig, que es resoldrà l’1 d’agost, es compon de tres lots compostos per una ombrel·la, una hamaca, una tovallola, una nevera de platja, una bossa i un inflable, tot el necessari per a gaudir de les vacances estivals a la platja.

Podran participar en el sorteig, els clients que realitzen les seues compres en les diferents parades, hauran de depositar els tiquets de compra, després d’haver afegit les seues dades personals, en una urna que està situada en el propi mercat. Amb aquest sorteig estiuenc, el Mercat Municipal L’Almara vol agrair als veïns i veïnes la confiança i la fidelitat que han mostrat fent les seues compres allí, durant tot l’any.